[{"text_idx": "#000000", "text": "Udalatxen inguruko dokumentala, 2022rako ekintzak, kuota,... aztertu ditu Besaideren Batzarrak"}, {"text_idx": "#000001", "text": "Udalatx mendiaren inguruko ikus-entzunezkoa egiten hasia da elkartea. Gainera, aurten, mendi-irteerez gain, Formigalerako irteerak ere gauzatzea espero du. Zuzendaritzak Batzar Orokorraren onarpenak jaso ditu."}, {"text_idx": "#000004", "text": "Batzarra ondo bidean gauzatu zen, eta Zuzendaritzak bertan aurkeztutako proposamenak onartu zituzten bertaratutako bazkideek."}, {"text_idx": "#000005", "text": "Ekitaldiaren lehen zatian Zuzendaritzak 2021eko jarduera laburbildu eta baloratu zuen. Ostean, 2022rako proposatutako ekintzak eta aurrekontua azaldu zituen. Adibidez, AibA mendi-martxa urriaren hasieran egingo da."}, {"text_idx": "#000006", "text": "Ekainean egin izan da, baina Zuzendaritzak Batzarrean azaldu zuen Anboto inguruko basozainak azaldu egin diola garai hori Anbotoko sai zuriarentzat bereziki sentikorra dela. Zuzendaritzak hori kontuan hartuta, eta irailean asteburu librerik ez dagoela ikusirik, AibA urriaren hasieran egitea erabaki du."}, {"text_idx": "#000007", "text": "\u201cZuzendaritzak printzipioz urtearen hasieran egitaraua normaltasun batean planteatu dugu baina, pandemia batean gaudenez, egitaraua pandemiaren arabera egokitzen gabiltza\u201d, azaldu du elkarteko lehendakaria En\u0303aut Iturbek."}, {"text_idx": "#000013", "text": "Ohiko Batzarrak onartu zuen 2023ra begira kuotak bere horretan mantentzea. Zuzendaritzan ez zen aldaketarik izan, egungo Juntak 3 urte daramatzalako, eta Zuzendaritzaren iraupena 4 urtekoa delako."}]